Töö- ja toidupuuduse tõttu jagati lastele talvel leiba iga päev kätte napilt. Šura istus jõuetuse pärast talv otsa voodis, kuid olles sama lahke nagu vanaisa, jagas ta oma leivaviile vabatahtlikult õele-vennale. 20.2.1920. a suri Vassili tüüfusesse. Kristof murdis aiaplangust laudu ja tegi nendest kirstu. Peiedel jootsid vennad Gontšarovid ta täis ja sundisid alla kirjutama paberile, kus seisis, et vanaisa Takking kinkis Gontšarovidele oma maja koos kogu varaga.